Шефката на европейската банка има българска БЦЖ ваксина. Спокойна е, каза Борисов - BG VOICE
Директорката на Европейската централна банка Кристин Лагард споделила пред българския премиер Бойко Борисов, че се чувства сигурна, защото има българска БЦЖ ваксина. Лагард първа повдигнала темата, каза Борисов по време на посещение в Националния център по заразни и паразитни болести (НЦЗПБ). За посещението му стана ясно от публикувано видео в официалния му профил във фейсбук.
Борисов инспектира производството на ваксини във флакон, като заяви, че в най-кратки срокове ще бъдат финансирани три програми за продължаването на работата по ваксините. Премиерът допълни, че държавата ще финансира изследване на влиянието на ваксините върху коронавируса. Центърът е основен доставчик, на който разчита УНИЦЕФ за цял свят.
„Като пожарник едно време идвах тук на учения и знам, че санитарно-хигиенните условия са на най-високо ниво“, каза Борисов за националния център.
На срещата с експертите от центъра присъстват и министрите на финансите и здравеопазването – Владислав Горанов и Кирил Ананиев.
„Професоре, хайде да те видим и теб с бяла престилка“, обърна се премиерът към директора на центъра проф. Тодор Кантарджиев.
Още по тематаБойко БорисовБЦЖКристин Лагард
Съветът на Европа: Средата, в която работят журналистите в България, се влошава
Борисов: Чакат ни тежки времена, истинската криза ще е догодина
Борисов категоричен: Няма да затваряме държавата през лятото